Մրմունջն ահագնացավ և որոտ դարձավ։ Հենց այն մարդիկ, ովքեր ծափահարել էին սադրիչի՝ սպանության դրդող կոչերին, հիմա պատրաստ էին նրան հոշոտել։ Վարդանը վճռեց չմիջամտել։ Ամբոխը մեծանում էր։ Հանկարծ հետևակի կանաչ համազգեստով, սակայն անզեն մի երիտասարդ կանգնեց հռետորի կողքին։ Վարդանը ճանաչեց մի զորակոչիկի, որը մի քանի շաբաթ աշխատել էր հոսպիտալի իր բաժանմունքում։ Նա խառնակիչ էր։ Զինվորը, Վարդանին ցույց տալով, ասաց.